Mankolan koulun vanhempainyhdistyksen hallituksen kokous		Pöytäkirja


Aika 	28.04.2026 klo 17.45
Paikka	 Mankolan yhtenäiskoulu, opettajainhuone
Paikalla 	Elina Lapinlampi puheenjohtaja (Teams), Erno Moilanen, Hannamari Pitkänen, Kati Riivari, Kirsi Sipola, Mervi Turunen (Teams), Pipsa Teerijoki ja Riikka Lamminpää kokouksen sihteeri (Teams).

1.Kokouksen avaaminen
[bookmark: _Hlk145503200]Puheenjohtaja Elina Lapinlampi avasi kokouksen klo 17.48.
2.Kokouksen laillisuuden ja päätösvaltaisuuden toteaminen
Kokous todettiin lailliseksi ja päätösvaltaiseksi.

3.Rehtorin kuulumiset
Pipsa laittoi Merville alakoulun stipendilistan 1110€, Mervi välittää sen Katille. Viikolla 21 voisi toimittaa stipendirahat.
 Joni Ruokaismäki valittiin vakinaiseksi opettajaksi, kuten myös Heta Vaattovaara. Jarno Rautiainen on tullut koulupsykologiksi, mutta aloittaa varsinaisesti syksyllä. Yksi erikoisluokanopettajan paikka on avoinna, mutta siihen ei ole vielä tehty haastatteluja. Koulun koko pysyy aika lailla samana, ehkä hyvin pieni kasvu tulee yläkouluun ja alakoulusta putoaa 1 luokka, sekä 1 ypri-luokka pois. N.720 oppilasta tulee olemaan koulussa yhteensä. 
Vappuviikko on alkanut ja talentti on tulossa tämän viikon torstaina. Myös vierailijoita Espanjasta on luvassa. Kasien tet-viikko on ensi viikolla ja ysien päivät ovat tulossa, kuten myös vanhempainillat 5. ja 7. luokille. Kevätmarkkinat ovat 7.5. Nauhatoimikunta kävi kysymässä Pipsalta ysien nauhojen nimityksiä, että ovatko ok. Opettajat näyttävät hyvin jaksavan vielä kevättä.

4. Opettajat kertovat opetuksestaan Mankolassa
Helille ja Paulalle tuli este tulla tänään kokoukseen kertomaan opetuksesta, joten tulevat johonkin syksyn kokouksista.



5.Tulevien tapahtumien läpikäynti
Kevätmarkkinoille ei tällä kertaa tehdä Mankelin pistettä, se ei ollut erityinen menestys aiemminkaan. Vanhempainillat vitosluokille ja seiskaluokille ovat 12.5. klo18-19. Kati, Elina ja Hannamari ovat ainakin paikalla. Eppujen tutustuminen 19.5., Elina ainakin pääsee sinne. 
Vihreän Wilman saa 4A ja 7D ja se järjestetään 26.5. Ainakin Elina pääsee paikalle. Erno varmistaa ruoka-aine-allergiat luokista. Mervi tarkistaa, miten kakku on tilannut ja siirtää tiedon Elinalle, joka hoitaa seuraavan tilauksen. Pillimehua on jo valmiiksi Mankelilla, Erno varmistaa määrän. 50 oppilasta on yhteensä näissä luokissa. Vihreän Wilman kehykset voisivat olla jatkossa kierrätettävät.
 Koulu alkaa syksyllä 12.8. Eppujen ilta on 20.8. klo 17.30-19.00. Kuraattorille, terveydenhoitajille ja koulupsykologille viestitään Eppujen illasta, jotta he pääsisivät mukaan. Hannamari laittaa viestit edellä mainituille. Erno välittää viestiä ykkösluokan opelle Miralle eppujen iltaan liittyen. Auditorio-osuus yritetään vetää puoleen tuntiin tai alle ja sen jälkeen ulos grillaamaan makkaraa, huonolla säällä grillaus katoksessa. Mehua pitäisi olla eppujen iltaan valmiina. Sinapit, ketsupit, makkarat ja keksit pitää vielä hankkia.
Lauantaikoulupäivä tulee olemaan 20.9. luontoteemalla.

6.Talousasiat
Tilin saldo 28.4.2026: 13 728,63
Tapahtumat 11.3.-28.4.2026

25.3.2026
Laajis Oy, välinevuokraus lumilautailun 
opetustunnille            -210,00

7.4.2026
Nordea palvelumaksu        -26,62

15.4.2026
Luokkaretkiavustus / 6A        -200,00

27.4.2026
Ääniliikennevalot        -92,70

N.7800€ on tarkoitus jyvittää parille seuraavalle vuodelle. 1500€ annetaan nyt kirjahankintoihin (750€ yläkoulun täydennys ja 750€ alakoulu), jotka opettajat katsovat, että ovat kiireisimpiä. Äikän opettajat hoitavat nämä. Välkkähankintoihin annetaan 500€, oppilaskunnat voisivat suunnitella nämä. 200€ pienten kirjoihin, Elina Luomala hoitaa nämä. 

7.Muut asiat
Erno kysyi ylä- ja alakoulun tukemisesta, voisiko Mankeli hieman enemmän tukea yläkoulua. Kuutosluokat ovat esim. saaneet luokkaretkiavustusta, mutta ysit eivät. Ysejä on niin paljon ja kaikki ysit eivät käy luokkaretkellä, joten ei ole tuettu tässä vaiheessa ysien luokkaretkiä. Jatkossa valokuvauksen kilpailuttaa kaupunki, nykyinen sopimus saadaan mennä loppuun, mutta sen jälkeen vanhempainyhdistys ei saa enää itse kilpailuttaa. Myöskään jatkossa ei voida ottaa lisää säännöllisesti tuettavia asioita, koska tulotkin voivat vähentyä valokuvauksen kilpailutuksen muutoksen myötä.
Aika paljon oli porukkaa muiden vanhempainyhdistysten tapaamisessa, vaikka ilmoittautuneita ei ollutkaan montaa. Kokivat tärkeänä yhteiset tapaamiset. Kokouksessa oli mietitty miten saataisiin aktiivisia toimijoita lisää ja miten välittää positiivista kuvaa vanhempainyhdistyksestä ja sen toiminnasta, että tämä toiminta ei ole mitään pakkopullaa ja jokainen osallistuu omien resurssien mukaan kokouksiin ja tapahtumiin. Oppilaskunnan opettajien kanssa voisi viedä tätä asiaa myös eteenpäin ja heitä pyydetään johonkin seuraavaan kokouksista. Jarmo ja Pipsa vuorottelevat jatkossa kokouksissa. 
Keski-Palokka otti yhteyttä yhteisestä vanhempainillasta, toivoivat sitä vuoden päähän keväälle. Kaupungilta voisi hakea esimerkiksi tällaista varten avustusta. Poliisia voisi pyytää mukaan, se yleensä kiinnostaa ihmisiä, erityisesti jos poliisi kertoisi mitä on meneillään Palokan alueen nuorten nykytilanteessa ja antaisi ohjeita huoltajille, jos tulee jotain vaikeuksia oman nuoren kanssa. Tätä voisi miettiä vielä syksyllä lisää, että olisiko tarjoilua ja miten tämä muuten voitaisiin järjestää. 
Vanhempainyhdistyksen s-postiin oli tullut kysymys, voisiko Mankolan koulu olla esimerkkinä sosiaalisen turvallisuuden osalta mm. eri oppiaineiden kautta. Aihe on tärkeä, mutta haaste on iso. Tämä voisi olla enemmän ehkä oppilaskunnan heiniä. Tämä voisi myös olla osa vanhempainiltaa, kuten myös tekoäly, laillisuuskasvatus ja tietosuoja-asiat voisi olla kiinnostavia. Keski-Palokasta voisi myös tulla jotain ajatusta, mitä teemoja käsiteltäisiin vanhempainillassa. Ruokala voisi riittää tapaamispaikaksi, siihen mahtuu n.200 henkeä. Sitä ei myöskään tarvitse varata tai perua iltakäyttövuoroa. 
Elina on kysellyt Maijua vanhempainyhdistyksen tapaamiseen ja se sovitaan tiistaille 5.5. Palokan Caffitellaan klo18. Jatkossa pedanettiin laiton lisäksi pöytäkirjasta voisi tehdä highlightin, jota voi jakaa sosiaalisessa mediassa, apukäsiin ym, tavoittaisi paremmin ihmisiä.

8.Seuraava kokous
Seuraava kokous on vuosikokous 22.9.2026 klo 18.00. 

9.Kokouksen päättäminen
Puheenjohtaja päätti kokouksen klo 19.18.
